1. számú melléklet az önkormányzat tulajdonában lévő lakások és nem lakás céljára szolgáló helyiségek bérletéről és elidegenítéséről szóló 48/2010. (XII.14.) számú önkormányzati rendelethez: 
,
,

Feladat,- és hatáskörök
1. A Közgyűlés feladat- és hatáskörei:

1.1. Meghatározza a pályázati eljárás keretében, költségelven történő lakásbérbeadások célcsoportjait, az egyes pályázati eljárással érintett lakások darabszámát (R. 25. – 27. §);
1.2. Dönt lakás, helyiség elidegenítésre kijelöléséről, elidegenítésre kijelölése visszavonásáról, elidegenítés esetén megállapítja a lakás, helyiség forgalmi értékét, elővásárlással nem érintett lakás, helyiség értékesítése esetén – a pályázati eljárás lezárultát követően – dönt a vevő személyéről;

1.3. Dönt helyiség térítésmentes használatba adásáról (R. 39.§ (4) bekezdés);

1.4. Dönt egyszeri, vagy többszörös bérkijelölési jog, bérlőkiválasztási jog biztosításáról, módosításáról, megszüntetéséről;

1.5. Lakás, helyiség értékesítése esetén dönt a pályázati eljárás indokolás nélkül történő eredménytelennek nyilvánításáról (R. 39.§ (1) bekezdés, 50.§, 52.§);

1.6. Dönt a lakás, nem lakás céljára szolgáló helyiség bérbeadásával, értékesítésével kapcsolatos valamennyi, máshová nem sorolt ügyben;

2. A Polgármester feladat- és hatáskörei:

2.1. Dönt a Ltv. 23.§ (4) bekezdésbe meghatározott ok bekövetkezése esetén az ideiglenes elhelyezésről; 

2.2. Dönt a megüresedett társbérleti lakrésznek a lakásban maradó társbérlő részére történő bérbeadásáról (R. 8.§);

2.3. Dönt a lakás önkormányzati érdekből történő bérbeadásáról, kiválasztja a bérlőt, meghatározza a bérleti jogviszony időtartamát;

2.4. Dönt bérlő, vagy a helyiségbérleti szerződés bármely okból történő megszűnése esetén a volt bérlő által a helyiségbérleti díjra, helyiségbérleti, helyiséghasználati díjhátralékra vonatkozóan előterjesztett mérséklés, elengedés, valamint kamatmentes fizetési könnyítés (részletfizetés, fizetési halasztás) iránti kérelemről (R. 42.§ (4)-(5) bekezdése)
;

3. A Jegyző feladat- és hatáskörei:

3.1. Elbírálja a lakásra vonatkozó bérlőtársi szerződés megkötésére irányuló kérelmet (R. 7.§)

3.2. Dönt a lakásra vonatkozó tartási szerződéshez való hozzájárulás iránti kérelemről (R.18.§);

3.3. Lakásbérlet esetén dönt a részletfizetés iránti kérelmekről (R. 20.§);

3.4. Dönt a lakásba történő befogadás engedélyezése, valamint a lakásbérleti jog folytatása iránti kérelemről (R. 28.§, Ltv. 32. § (2) bekezdése);

3.5. Dönt az Önkormányzat kizárólagos tulajdonában lévő ingatlan társasházzá alakításáról, a Kezelő javaslata alapján, előzetesen jóváhagyja a társasházzá alakítás módját,

3.6. Társasházakban található ingatlanok esetében teljes körűen ellátja és képviseli a tulajdonos képviseletét a társasházi közgyűléseken;

3.7. Nyilvántartja a lakás szociális helyzet alapján történő bérbeadása iránt benyújtott kérelmet, a kérelemben foglaltak valódiságát helyszíni szemle lefolytatásával és környezettanulmány készítésével ellenőrzi, elvégzi a kérelem elbírálása alapjául szolgáló feltételek megváltozásának bejelentést követő vizsgálatát, a kérelmezőt a feltételek fennállása esetén törli a lakásigénylési nyilvántartásból (R. 23.§);

3.8. A Bérbeadó döntését követően a bérlőnek kijelölt személyt írásban tájékoztatja (R. 26.§ (2) bekezdés);

3.9. Lakás költségelven történő bérbeadása, valamint helyiség bérbeadása esetén gondoskodik a pályázati hirdetmény megfelelő közzétételéről.
4. A Gazdasági Szakbizottság feladat- és hatáskörei:

4.1. Dönt a II. számú övezetbe tartozó lakás bérbeadása módjáról; az I. övezetbe tartozó lakás pályázati eljárás lefolytatásával, piaci alapon történő bérbeadása esetén a 11. számú mellékletben nem szabályozott, egyéb pályázati feltételeket írhat elő; lakásbérlet esetén dönt a bérlő személyéről, a lakásbérleti jogviszony időtartamáról; dönt a piaci alapon bérbe adott lakás egy részének nem lakás céljára történő bérbeadásának engedélyezéséről (R. 3.§ (2), 4.§, 5.§ (2), 26.§, 30.§, 11. számú melléklet);

4.2. A Közgyűlés döntése alapján meghatározott célcsoportok részére a lakások pályázati eljárás keretében, költségelven történő lakásbérbeadására irányuló pályázati felhívást kiírja, a pályázati eljárás részletszabályait, valamint az elbírálás elveit meghatározza, a beérkezett pályázatokat elbírálja, dönt a pályázati eljárás eredményességéről (R. 25.§);

4.3. Megállapodhat a bérlővel a Ltv. 10.§ (2) és (3) bekezdésében meghatározott esetekben;

4.4. Megállapodhat a bérlővel a Ltv. 13.§ (1)-(2) bekezdésben meghatározott feladatok végzéséről;

4.5. Megállapodhat a bérlővel a lakásbérleti jogviszony szünetelésének időtartamáról, a Ltv. 18.§-ában szabályozott esetekben;

4.6. Dönt a határozatlan időre kötött lakásbérleti szerződés megszűnése esetén másik lakás bérbeadásáról, másik lakás bérbeadása mellett vagy másik lakás bérbeadása helyett fizetendő pénzbeli térítésről, a pénzbeli térítés összegéről (R. 15.§);

4.7. Dönt a lakásbérleti szerződés Bérbeadó részéről történő felmondása esetén cserelakás felajánlásáról, megállapodhat a bérlővel cserelakás felajánlása helyett pénzbeli térítés fizetéséről, a pénzbeli térítés összegéről és fizetési feltételeiről (R. 16.§);

4.8. Dönt a lakásbérleti jog cseréjére vonatkozó megállapodáshoz történő hozzájárulás iránti kérelemről (R.17.§);

4.9. Előzetesen megállapodhat a bérlővel a lakás és helyiség, továbbá a lakás-, és helyiség-berendezések rendeltetésszerű használatra alkalmassá tételéről, a lakás, helyiség átalakításáról, korszerűsítéséről, értéknövelő beruházásokról, azok műszaki tartalmáról, a beruházások összegéről a felmerült költségek viselése, megtérítése feltételeiről (R. 12.§ (3) bekezdés, 13.§, 22.§ (3) bekezdés, 40.§);

4.10. Lakás költségelven, valamint piaci alapon történő bérbeadása esetén dönt a bérlő személyéről, valamint pályázati eljárás indokolás nélkül történő eredménytelennek nyilvánításáról;

4.11. Dönt a lakás- és helyiségbérleti szerződés közös megegyezéssel történő megszüntetéséről (R.15.§)

4.12. Dönt helyiség bérbeadásáról, dönt a helyiség értékesítésére, bérbeadására vonatkozó pályázat kiírásáról, dönt a pályázati eljárás eredménytelennek nyilvánításáról, a helyiség pályázat alapján történő bérbeadása esetén dönt a bérlő személyéről (R. 37.§, 52.§);

4.13. Dönt a helyiség bérlőjének személyéről, amennyiben a mindenkor hatályos, önkormányzati támogatások rendjéről szóló önkormányzati rendelet másként nem rendelkezik;

4.14. Dönt a helyiség albérletbe adása, bérleti jogának átruházása, bérleti jogának cseréje, a bérleti szerződésben megjelölttől eltérő célra történő használata kérdésében (R. 41.§, 43.§, 44.§, 45.§);

4.15. Dönt a helyiségre vonatkozó bérlőtársi szerződés megkötéséhez történő hozzájárulásról (R. 46.§);

4.16. Javaslatot tesz a bérlő, vagy a helyiségbérleti szerződés bármely okból történő megszűnése esetén a volt bérlő által a helyiségbérleti díjra, helyiségbérleti, helyiséghasználati díjhátralékra vonatkozóan előterjesztett mérséklés, elengedés, valamint kamatmentes fizetési könnyítés (részletfizetés, fizetési halasztás) iránti kérelemről (R. 42.§ (4)-(5) bekezdése)
;

4.17. A helyiségbérleti szerződés feltételeit felülvizsgálja, amennyiben a bérlő a szerződés aláírásától számított 90 napon belül a helyiségben a tevékenységet nem kezdi meg (R. 39.§ (6) bekezdése);

4.18.  Helyiség elidegenítése esetén, a vevő részére a vételár megfizetésére e rendeletben szabályozottak szerint részletfizetést engedélyez (R. 51.§ (4) bekezdés);

4.19.  A Közgyűlés határozatában elfogadott keretek között megállapítja a helyiség bérleti díját a bérlő kijelölése, illetve a helyiség ismételt bérbeadása esetén (R. 39.§ (3) bekezdés);

5. A Kezelő feladatkörei, amelyeket a Kezelő e rendeletben és az üzemeltetési megállapodásban foglaltak szerint az Önkormányzat nevében és megbízásából gyakorol:

5.1. Az arra jogosult döntése alapján megköti, módosítja, megszünteti lakás- és helyiségbérleti szerződést (R. 2.§ (2) bekezdés);

5.2. Előírja, nyilvántartja, kiközli, beszedi a lakás- és helyiségbérleti díjat, a használati díjat, a bérlő által fizetendő óvadékot, valamint a Bérbeadó által esetlegesen nyújtott, különszolgáltatások díját;

5.3. Megállapítja a jogcím nélküli használatot a használati díj egyidejű kiközlésével;

5.4. Ellátja a lakás és a helyiség átadás-átvételével, valamit visszaadásával kapcsolatos feladatokat, ennek során leltárt és jegyzőkönyvet vesz fel (R. 12.§ (1),(2), 22.§, 40.§, );

5.5. Ellenőrzi a lakás és helyiség rendeltetésszerű használatát, valamint a bérlő szerződésben foglalt kötelezettségei teljesítését, az ellenőrzésről jegyzőkönyvet készít (R. 6. § (1)-(2) bekezdése);

5.6. A Ltv.-ben, valamint e rendeletben foglalt feltételek szerint a lakások és nem lakás céljára szolgáló helyiségek vonatkozásában gyakorolja a felmondás jogát, a felmondásról tájékoztatja a Jegyzőt;

5.7. Tájékoztatja a Hivatalt a megüresedett lakásokról, helyiségekről, valamint jelzi a jogcím nélküli vagy önkényes használatot;

5.8. A döntésre jogosult felé javaslatot tesz a II. számú övezetbe tartozó lakás bérbeadása módjára;

5.9. A Gazdasági Szakbizottság döntése alapján, e rendeletben foglaltak szerint kiírja a pályázatot a lakás költségelven, valamint piaci alapon történő bérbeadására, a lakás elidegenítésére, gondoskodik a pályázati hirdetmény megfelelő közzétételéről, lefolytatja a lakás költségelven, valamint piaci alapon történő bérbeadására kiírt pályázati eljárást (R. 31.§, 50.§, 11. melléklet);

5.10. Szükség esetén kapcsolatot tart a társasház közös képviselőjével;

5.11. Tudomásul veszi és nyilvántartja a szociális helyzet alapján, valamint költségelven bérbe adott lakás bérlője bejelentését, a lakásból történő két hónapot meghaladó távolléte okára, időtartamára (R. 28.§);

5.12. Nyilvántartja és kezeli mindazokat a személyes adatokat, melyek a bérbeadás feltételeinek megállapítása, a bérbeadói hozzájárulásokban való döntés érdekében szükséges;

5.13. Határidő megjelölésével felszólítja a fizetési kötelezettségüknek eleget nem tevő bérlőket, intézkedik a kintlévőségek behajtása iránt;

5.14. A bérleti jogviszony megszűnése esetén megteszi a lakás és helyiség kiürítése iránt szükséges intézkedéseket;

5.15. Bírósághoz fordul a bérbeadó által felajánlott cserelakás megfelelőségének és a felmondás jogszerűségének megállapítása iránt, amennyiben a Bérbeadó részéről felajánlott cserelakást a bérlő nem fogadja el. (R. 16.§ (5) bekezdése);

5.16. Eljárást kezdeményez a Ltv. 90/A.§ (1) bekezdése szerinti esetekben;

5.17. Döntésre előkészíti a tulajdonosnak a lakás, helyiség, az ingatlan-berendezések rendeltetésszerű használatra alkalmassá tétele, az ingatlan átalakítása, korszerűsítése, a beruházási költségek összege, viselése és megtérítése tárgyában meghozandó döntéseit, a tulajdonos döntését követően megköti a megállapodást a bérlővel, gondoskodik a döntés végrehajtásáról, ellenőrzi a beruházás megvalósulását (R. 12.§ (3) bekezdés, 13.§ (1) bekezdés, 22.§ (3) bekezdés,40.§);

5.18. Lakás, helyiség értékesítése esetén, valamint e Rendeletben foglalt esetekben gondoskodik független értékbecslő által készített ingatlanforgalmi értékbecslés beszerzéséről;

5.19. Ellátja a lakás-, és helyiségértékesítéssel kapcsolatos, máshová nem sorolt feladatokat, e körben intézkedik az adásvételi szerződés előkészítése iránt, az adásvételi szerződés megküldésével tájékoztatja az elővásárlásra jogosult személyt az elővásárlási jog gyakorlásának lehetőségéről, intézkedik az ingatlan-nyilvántartási eljárás lefolytatása iránt, az ingatlant a vevő birtokába adja, intézkedik a vételár-hátralék beszedése érdekében, szerződésszegés esetén a Közgyűlés számára javaslatot tesz az adásvételi szerződés felmondására;

5.20. Elővásárlási joggal nem érintett lakás, helyiség értékesítése esetén gondoskodik a pályázati hirdetmény közzétételéről, lefolytatja a pályázati eljárást (R. 31.§ (2) bekezdés, 37.§ (2) bekezdés, 50.§, 52.§);

5.21. A R.-ben meghatározott esetekben licittárgyalást tart;

5.22. Teljes körűen ellátja az Önkormányzat képviseletét az Önkormányzat tulajdonában lévő, valamint az Önkormányzat jelzálogjogával, végrehajtási jogával érintett lakásokkal, nem lakás céljára szolgáló helyiségekkel kapcsolatos peres és nem peres eljárásokban.

� Módosította a 27/2011. (X. 13) önkormányzati rendelet, hatályos 2011. október 14. napjától


� Módosította a 66/2012. (XII. 21.) önkormányzati rendelet, hatályos 2013. január 1. napjától


� Módosította az 1/2014.(I.21.) önkormányzati rendelet, hatályos 2014. január 22. napjától


� Módosította a 24/2014. (VI. 27.) önkormányzati rendelet, hatályos 2014. június 30-tól.


� Módosította a 24/2014. (VI. 27.) önkormányzati rendelet, hatályos 2014. június 30-tól.

